En nordjysk importør har nu fået den amerikanske opfindelse til landet.

Den ligner en kombination mellem en væltepeter og en skovl, og så er den meget effektiv, når det gælder snerydning. -Det er en anderledes måde at ordne sit fortov på. Det er sjovere, og så slipper man for at få ondt i ryggen, fortæller Ken Bastholm til TV2/ Nord. Sneskovlen sidder foran et hjul, der kontrolleres af en styrepind. Takket være vægtstangsprincippet er det nemt at vippe sneen til side.